Mvua ya gharika

MVUA YA GHARIKA

Wingu kubwa jeusi lilitokea upande wa Mashariki.Baadae matone mazito
mazito yalianza kutona ardhini.Wanakijiji walifurahai ghaya ya
kufurahi.Waama mvua ilikuwa imeadimika mithili ya wali wa duka.Wakulima
walifurahi na kukusanya vyombo vyao vya ukulima na kukimbia
shambani.Kwani siku zote maskini akipata matako hulia mbwata.Bila shaka
wakulima hao walijua kuwa mvua hiyo ingewaletea faida nyingi
sana.Waislamu hushadidia mvua kama baraka na jamii hii bila shaka
ilikuwa na tumaini kubwa.Tumaini hilo ni kwamba mwaka huo mambo
yangekuwa mengini kwani italeta tofauti kubwa kati ya mwaka Jana na juzi
kwa ujumla.

Mvua basi iliendelea kunyesha kwa hasira za mkizi.Muda wote huo wakulima
walikuwa shambani wakiendelea na shughuli yao ya kupalilia
shambani.Matayarisho yalikuwa yameshafanywa kitambo na kilichokuwa
kikisubiriwa kwa hamu kuu kishawasili.Ilipofika majira ya saa kumi na
moja,wakulima walielekea nyumbani.Nguo zao zilikuwa zimerowa
rovurovu.Wakulima hao walijua kuwa nazi haibishani na jiwe ndiposa
wakaamua kurudi nyumbani.Walirudi wakiwa hoi bin tiki kwani shughuli
iliyopita shambani haikuwa chache.Jamaa walisaidiana shambani,kila mtu
akiwa ameshika na kukwamilia kazi yake iliyompeleka huko.Wengine
walipalilia, wengine wakitia mbegu mchangani na wengine kupunguza nyasi
zilizokuwa zishaanza kumea.

Baadhi ya wakulima hao walishikwa na mahoma usiku sababu ya baridi
shadidi.Mbu walienea kote sababu ya unyevunyevu uliokuwa.Mvua iliendelea
kunyesha huku ngurumo za radi zikisikika kote angani.Umeme ukafuatia
huku watoto wadogo wakiogopa sauti hizo.Sisi maskini hohehahe tusio na
mbele wala nyuma,nyuma zetu zilivuja.Matone yalitona mdogomdogo katika
malazi yetu.Naam chururu si ndondondo.Tulipoamka asubuhi,tulibaki kinywa
wazi pasipo na kujua la kufanya.Nyumba yetu ilijaa maji,tusijue la
kufanya waama kusema.Nyumba yote ilijaa maji.

Tulitoka nje na tuliyoyaona huku hayakuwa madogo.Maji mengi tusijue
mahali pa kukanyagia.Kwani mvua hiyo ya dhoruba ilikesha usiku kucha
bila mapumziko.Furaha za wanakijiji na wakulima ziligeuka na kuwa karaha
tupu.Walichodhani kitawasaidia kumbe kinaisha kuwaumiza na kusababisha
majanga tele.Walipiga moyo konde na kujikaza kisabuni ili kutafuta
suluhu ya mkasa uliotokea.Waama walijua kwa pamoja kuwa,mtafutaye
hachoki na akichoka keshapata na mgaagaa na upwa hali wali mkavu daima
abaadan.

Watu walipanda juu ya paa za nyumba zao kama njia ya kujikinga pia.Na
pia ni mahali salama pa kujikinga na kifo hicho kilichowakodolea
macho.Watu waliokuwa kwenye nyumba za mnyonge msonge walipanda juu ya
miti mirefu.Ingawa walijua hiyo ni hatari kubwa lakini wangefanyaje na
walitaka kuokoa maisha yao.Maskini ungesikia vilio vya watoto
wadogo,ungelia pia.Vilio vya akina mama wajawazito,wanawake wazee na
watoto wadogo.Watu waliomba msamaha kwa mola wao wakijua siku zao za
kuishi duniani zimeisha.Yale mauti walokuwa wakiyasikia kwa watu ndio
haya yanawakodolea macho sasa.

Wanakijiji walishuhudia vyombo vyao kusombwa na maji.Miti kuanguka na
pia mifugo kusombwa na maji pia.Hizo ndizo zilikuwa rasilimali zao
ambazo ziliwawezesha wao kujikimu na maisha.Familia za wenye nacho
walikuwa ndani ya madau.Walijihifadhi humo na vyombo vyao waama hakuna
msiba usiokuwa na mwenzake.Nikiwa juu ya paa la nyumba thabithi
tukisubiri serikali yetu iingilie kati,nyumba yetu ilibomoka.Watu wasio
na uwezo wa kuchapa maji waliweza kufarakana na sayari ya tatu.Maji hayo
yaliwateka na kuwapeleka sehemu zengine wakiwa wafu.

Hatimaye msaada wa serikali ulifika.Serikali ilituma helikopta za
shirika la msalaba mwekundu kuja kutusaidia.Japokuwa huo ni msaada na
ulionyesha kipaumbele cha serikali bado walichelewa.Tuliwapoteza jamaa
zetu wengi sana.Mifugo ns rasilimali zetu hatukuweza
kuziokoa.Tulichukuliwa na kupelekwa sehemu salama isiyokuwa na
mafuriko.Tulipewa mchama kama nyumba zetu za siku hiyo.Walitupa chakula
na maji safi na tulifurahi si haba kwani hatukuwa tumekula siku mbili
zilizopita.Walituahidi kuwa serikali itasimamia ujenzi wa nyumba zetu na
zingekuwa tayari baada ya miezi kadhaa.Wanakijiji walijuta sana kwa
kukata miti na majuto haya ni mjukuu huja kinyume.

Nawahusia kutokata miti ovyovyo,kwani husababisha ukame na sehemu hiyo
kuwa jangwa.Mvua inayonyesha husababisha mmomonyoko wa ardhi.Tusiishi
karibu na kinga za mito na tuwe wasikivu kwa amri za serikali kuhusiana
na hali ya anga.Tusifuge kiasi kikubwa cha mifugo kwani husababisha
kuisha kwa nyasi.Tutunze mazingira yetu ili tuepukane na janga hili la
mafuriko.Tunaweza kutunza yetu kwa kupanda pale isiyokuwa na kuepuka
kukatakata miti ovyoovyo miongoni mwa njia nyinginezo.